Discussió:Brot de listeriosi d'Andalusia de 2019

message: Crec que aquest article hauria de ser un apartat dins de l'article Listeriosi. De fet, hi ha repeticions entre els dos. En aquest article, a més de parlar del brot de listeriosi a què fa referència el títol, es descriuen característiques del bacteri que el va causar i la simptomatologia de la listeriosi. Mercè Piqueras (disc.) 13:52, 12 nov 2019 (CET)
replies: text: El tema té suficient cobertura i fonts fiables per tenir article propi, el problema que hi trobo és que està mal plantejat, començant per la introducció i els diferents apartats que són repetitius com tu ben dius. Per exemple, es pot reduir l'article  a una extensió semblant a Epidèmia de còlera de 2017 al Iemen. --Docosong (disc.) 16:41, 12 nov 2019 (CET)
replies: text: :El motiu per no fusionar és que l'article de la malaltia no milloraria amb el que hi ha aquí sobre un brot particular.

text: :El que sí que s'hauria de fer es esborrar el contingut sobre la malaltia que no pertoca a aquest brot.

text: :I diria que els articles que s'han de fusionar són listeriosi i Listèria monocitògena, que aquests sí que van sobre el mateix.--Pere prlpz (disc.) 19:21, 12 nov 2019 (CET)
replies: text: ::Gràcies pels vostres comentaris, . Aquest article està escollit en el marc del Viquiprojecte:Microbiologia dels aliments UAB. Creiem que sí té prou admissibilitat i impacte per tenir un article propi i les usuàries  el seguiran treballant els propers dies. Ara que hi heu incorporat plantilles d'avís i que podran llegir els vostres comentaris, segur que els ajuda a millorar l'entrada. Gràcies! Xavier Dengra  (MISSATGES) 09:32, 15 nov 2019 (CET)
replies: text: ::: afegeixo que no s'haurien de fusionar en cap cas listeriosi i Listèria monocitògena, atès que són conceptes diferents: un sobre la malaltia i l'altre sobre el patògen. O és que fusionaries VIH i Infecció pel VIH i sida? Una altra cosa és que l'article de la listèria conté informació que hauria de ser migrada a listeriosi i alleugerir-ne el contingut per no duplicar. Però d'aquí a fusionar hi ha un món de diferència. Xavier Dengra  (MISSATGES) 09:36, 15 nov 2019 (CET)
replies: text: :::: No ho tinc clar. El fet de ser conceptes diferents no fa que obligatòriament hagin de tenir articles diferents. Poma i pomera tenen articles diferents però tomàquet i tomaquera no. Ara bé, els continguts actuals entre els dos articles són redundants. Si no s'han de fusionar, aleshores s'ha de separar el que va a un i el que va a l'altre.--Pere prlpz (disc.) 19:13, 15 nov 2019 (CET)

message: (Començo un altre apartat perquè no veig la manera d'usar el codi visual i em costa molt usar el que surt per defecte. Disculpeu si no ho faig adequadament.)
 Estic d'acord amb el que va dir Docosong. Reconec que té entitat pròpia per ser un article individual, però tota la informació sobre el bacteri caldria que estigués en l'article que el descriu, llevat que hi hagi alguna característica que convingui destacar per la manera de transmissió o els efectes en relació al brot d'Andalusia. I felicito qui correspongui per la decisió de col·laborar amb la Viquipèdia dins del marc acadèmic amb aquest Viquiprojecte. Per cert, les usuàries no deuen tenir encara pàgina d'usuària perquè veig que els seus noms surten en vermell.—el comentari anterior sense signar és fet per Mercè Piqueras (disc. • contr.) 16:54, 16 nov 2019‎
replies: text: Justament anava a fer ping a les editores, però veig que fan cas omís de les recomanacions i de la discussió de l'article. Ja els hi vaig deixar un avís fa dies però no hi ha hagut cap resposta ni interacció... Poc es pot fer.--Docosong (disc.) 14:18, 19 nov 2019 (CET)
replies: text: :Bona vesprada a tothom,  intento posar una mica d'ordre al respecte:
# Les alumnes són novelles i és el primer cop que s'animen a llançar-s'hi amb un article. Si bé hagués estat preferible que haguessin respost, pateixen perquè l'article pugui acabar ser esborrat i han preferit consultar dubtes a classe o via Viquiprojecte Discussió:Microbiologia dels aliments UAB. Si us plau, pressuposeu bona fe i no mossegueu les nouvingudes. Tots hem passat per la corba d'aprenentatge.
# Dit això, noies,  les recomanacions de  són legítimes i ben fonamentades, hi ha aspectes de l'article que són molt similars al que ja apareix a l'article de listèria monocitògena. Recordeu que la funció d'aquest article és explicar purament el brot de listeriosi; està bé mencionar per sobre la biologia del patògen però no hauria de ser la part principal.
# Considerant el temps que teniu, i que heu fet bona feina fins ara, intenteu centrar-vos en ampliar i millorar la resta de seccions, afegir els gràfics en català i fets per vosaltres que m'heu comentat a la discussió del viquiprojecte, i proveu de simplificar la part on us centreu únicament en explicar el bacteri per allò que sigui imprescindible per entendre com afecta en la malaltia —si algú vol aprofundir-hi més, té disponible ja l'article ben treballat de listèria creat pels vostres companys.
# Seguint les pautes de seguiment de l'assignatura, recordeu que el 5è punt indica la importància de la integració de continguts. És important que el vostre article es pugui trobar des d'altres entrades: per això hauríeu de buscar el lloc adequat a l'entrada listèria monocitògena i afegir-hi 1-2 línies (no cal més) amb una referència bibliogràfica per enllaçar-hi l'article que esteu treballant des d'allà. De manera que si algú llegeix sobre la listèria en aquell article, pugui saltar al vostre article trobant que hi va haver un brot a Andalusia. Fixeu-vos en l'exemple de l'oli tòxic que hi ha a les pautes de seguiment.
#A nivell lingüístic, el Termcat afirma en aquesta referència acadèmica que el nom correcte en català per a "carne mechada" és carn entatxonada. Com a nomenclatura correcta i acceptada, no cal que la poseu entre cometes o que l'atribuïu a la Generalitat, sinó que és un mot qualsevol. De fet si voleu, podeu fer servir la referència del Termcat com a bibliografia al principi de l'article, si ho voleu.
#Insisteixo, tinc en compte que heu treballat un bon article i que demà és la data límit per presentar el treball final. En la mesura que pugueu resoldre les qüestions plantejades pels altres viquipedistes, ajudareu molt positivament a que el resultat sigui encara millor de cara al futur. Gràcies a tothom per participar del feedback i les edicions! Xavier Dengra  (MISSATGES) 20:15, 21 nov 2019 (CET)
thread_title: Sobre el contingut de l'article

message: : ho sentim per no contestar, no sabem exactament com es fa. Moltes gràcies per les vostres aportacions i ajudes les estem tenint en compte i les hem intentant aplicar. 
replies: text: moltes gràcies pel teu suport i ajuda, intentarem canviar i millor  aquestes coses que ens has dit.
Segueixo pensant que aquest article es repeteix amb part amb l'article listeriosi. Està molt bé l'esforç que les autores han fet i el brot de listeriosi d'Andalusia queda molt ben explicat, però la descripció de la malaltia no crec que correspongui fer-la aquí, especialment perquè ja existeix l'article listeriosi. De tota manera, el treball que han fet descrivint la malaltia és aprofitable perquè podrien millorar l'article listeriosi, complementant-lo amb informació que han inclòs aquí però no es troba en l'article listeriosi.--Mercè Piqueras (disc.) 11:52, 13 des 2019 (CET)
thread_title:  Respostes